PATVIRTINTA

Vilniaus r. Pagirių gimnazijos direktoriaus

2021 m. lapkričio 24 d. įsakymu Nr. V-317

**VILNIAUS R. PAGIRIŲ GIMNAZIJOS PEDAGOGŲ ETIKOS KODEKSAS**

**I SKYRIUS. BENDROSIOS NUOSTATOS**

1. Vilniaus r. Pagirių gimnazijos (toliau - gimnazijos) pedagogų etikos kodeksas (toliau – Kodeksas) parengtas vadovaujantis Pedagogų etikos kodeksu patvirtintu Lietuvos Respublikos švietimo ir mokslo ministro 2018-06-11 įsakymu Nr. V-561.
2. Kodekso paskirtis – įtvirtinti gimnazijos pedagogų etikos normas, saugančias žmogiškąją vertę bei orumą, reguliuojančias tarpusavio santykius, užtikrinančias profesinės veiklos kokybę, kuriančias bei puoselėjančias gimnazijos kultūrą.
3. Kodekse nustatomi pagrindiniai pedagoginių darbuotojų profesinės etikos reikalavimai ir įsipareigojimai siekti etiško ir profesionalaus elgesio su mokiniais, jų tėvais (globėjais, rūpintojais), kolegomis ir kitais bendruomenės nariais.
4. Kodeksas papildo pedagogų teisių, pareigų, atsakomybės nuostatas, kurios reglamentuotos LR Švietimo įstatyme, gimnazijos nuostatuose, vidaus darbo tvarkos taisyklėse ir kituose norminiuose aktuose.

**II SKYRIUS. TIKSLAI IR UŽDAVINIAI**

1. Apibrėžti tolerancijos ribas gimnazijos pedagogų tarpusavio santykiuose, išvengti neetiško elgesio pasireiškimų.
2. Padėti pedagogams geriau suprasti, puoselėti svarbiausias vertybes: teisingumą, sąžiningumą, pagarbą žmogui, toleranciją, profesinę, pilietinę atsakomybę.
3. Skatinti pedagogų suvokimą, jog etinis aspektas – esminė bet kurios veiklos sprendimo dalis, svarbi prielaida didinti visuomenės pasitikėjimą gimnazijos veikla.

**III SKYRIUS. PAGRINDINIŲ PEDAGOGŲ ETIKOS PRINCIPŲ IR VERTYBIŲ TAIKYMAS**

1. Pedagogai savo veikloje vadovaujasi šiais pagrindiniais elgesio ir veiklos principais:

7.1. pagarbos principu pedagogas pripažįsta, kad bendravimas su mokiniais, jų tėvais (globėjais, rūpintojais), kitais šeimos ir įstaigos bendruomenės nariais grindžiamas asmens orumo ir nelygstamos vertės pripažinimu bei pasitikėjimu, taip kuriant saugią, atvirą, savivertę ir kūrybiškumą skatinančią atmosferą, todėl

* + 1. elgiasi sąžiningai, neiškraipo faktų, laiku dalijasi aktualia informacija bendraudamas ir bendradarbiaudamas su mokinių tėvais (globėjais, rūpintojais), kolegomis, vadovais, mokyklos nustatyta tvarka informuoja tėvus (globėjus, rūpintojus) apie jų vaiko būklę, ugdymo ir ugdymosi poreikius, ugdymo proceso pritaikymą, pagalbos teikimą, mokyklos lankymą, elgesį ir pan.;
		2. reguliariai įvertina savo kompetencijas, numato jų tobulinimo kryptis ir būdus, atsižvelgdamas į gaunamą iš vadovų, kolegų, mokinių ir jų tėvų (globėjų, rūpintojų) grįžtamąjį ryšį;
		3. prireikus ieško informacijos ir bendradarbiaudamas su mokinių tėvais (globėjais, rūpintojais), kolegomis, vadovais telkia išteklius, reikalingus kiekvieno mokinio asmenybei ugdyti, dialogiškam ir tyrinėjančiam mokinių ugdymuisi (mokymuisi) užtikrinti;
		4. atsakingai veikia socialiniuose tinkluose ir kitose viešose veiklose;
		5. savo veikloje paiso profesionalumo ir konfidencialumo nuostatų
	1. teisingumo principu pedagogas pripažįsta mokinių ugdymosi poreikių įvairovę, atsižvelgia į kiekvieno mokinio socialinės, kultūrinės aplinkos ypatumus ir yra nešališkas vertindamas kiekvieno mokinio pasiekimus ir pažangą, ugdymosi poreikius, mokinių ar jų grupių dalyvavimą bendruomenės gyvenime, spręsdamas konfliktus, todėl

7.2.1. tiki, kad žmonių skirtybės yra veikiau norma nei išimtis, todėl mokinių, pedagogų bendruomenę supranta kaip individų visumą;

* + 1. supranta mokinių ir jų ugdymosi poreikių įvairovės priežastis, pažįsta mokinių mokymosi stilius, žino ugdymosi poreikius ir į juos atsižvelgia ugdymo procese;
		2. parenka tinkamiausius būdus savo pedagoginės veiklos situacijose, atsižvelgdamas į mokinių, jų tėvų (globėjų, rūpintojų) ir jų poreikių bei lūkesčių įvairovę;
		3. tiki, kad kiekvienas mokinys, nepaisant jo socialinės, kultūrinės aplinkos ypatumų, turi ugdymo(si) potencialą, galių siekti pažangos ir gerų rezultatų ir tai pasiekti, skatina mokymosi motyvaciją.
	1. žmogaus teisių pripažinimo principu pedagogas nepažeidžia mokinio teisių ir teisėtų interesų, vadovaujasi lygiateisiškumo ir nediskriminavimo nuostatomis ir siekia, kad socialiniai, rasiniai, kalbiniai, religiniai arba kiti veiksniai nedarytų įtakos jo elgesiui profesinėje veikloje, todėl
		1. savo veiklą grindžia nuostata, kad švietimo sistema turi būti socialiai teisinga, užtikrinanti asmens teisių įgyvendinimą, laiduojanti kiekvienam asmeniui švietimo prieinamumą ir lygias galimybes įgyti kokybišką išsilavinimą, kvalifikaciją, tobulinti įgytas kompetencijas;
		2. turi argumentų ir juos įtikinamai pateikia pristatydamas socialinio teisingumo ir lygių galimybių nuostatas ir prireikus jas gindamas;
		3. gerbia visų asmenų teises ir laisves, sudaro sąlygas mokinių raiškai ir tapatybei, ugdo toleranciją ir draugiškus skirtingų tautinių ir religinių grupių asmenų santykius;

7.3.4. sudaro sąlygas kiekvienam ugdytiniui puoselėti asmens tapatumą

7.4. atsakomybės principu pedagogas veikia kaip profesionalas, nuolat tobulina savo profesines kompetencijas, reikalingas siekiant kokybiškai atlikti pedagoginį darbą – ugdyti remiantis kiekvieno mokinio gebėjimais, ugdymosi poreikiais ir polinkiais, todėl

* + 1. elgiasi sąžiningai, neiškraipo faktų, laiku dalijasi aktualia informacija bendraudamas ir bendradarbiaudamas su mokinių tėvais (globėjais, rūpintojais), kolegomis, vadovais, mokyklos nustatyta tvarka informuoja tėvus (globėjus, rūpintojus) apie jų vaiko būklę, ugdymo ir ugdymosi poreikius, ugdymo proceso pritaikymą, pagalbos teikimą, mokyklos lankymą, elgesį ir pan.;
		2. reguliariai įvertina savo kompetencijas, numato jų tobulinimo kryptis ir būdus, atsižvelgdamas į gaunamą iš vadovų, kolegų, mokinių ir jų tėvų (globėjų, rūpintojų) grįžtamąjį ryšį;
		3. prireikus ieško informacijos ir bendradarbiaudamas su mokinių tėvais (globėjais, rūpintojais), kolegomis, vadovais telkia išteklius, reikalingus kiekvieno mokinio asmenybei ugdyti, dialogiškam ir tyrinėjančiam mokinių ugdymuisi (mokymuisi) užtikrinti;
		4. atsakingai veikia socialiniuose tinkluose ir kitose viešose veiklose;
		5. savo veikloje paiso profesionalumo ir konfidencialumo nuostatų.
	1. sąžiningumo principu pedagogas teikia teisingą informaciją apie savo patirtį, profesinę padėtį ir kompetenciją, savo profesinėje veikloje sąžiningai naudoja išteklius, vadovaujasi švietimo įstaigos vidaus tvarkos taisyklėmis, nepiktnaudžiauja nei savo padėtimi, nei mokinio (mokinių) pasitikėjimu, jų nenaudoja asmeninės naudos tikslais, todėl

7.5.1. pagrįstai naudoja išteklius savo darbo vietoje, siekdamas užtikrinti kiekvieno mokinio prasmingą ir savarankišką veiklą mokykloje, stiprindamas jų mokymosi motyvaciją ir pasitikėjimą savo gebėjimais, teikdamas pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių;

* + 1. nesinaudoja savo padėtimi (pareigomis) asmeninės naudos tikslais;
		2. visada pateikia teisingą informaciją apie mokinius, įstaigą, kurioje dirba, apie save, savo veiklą.

7.6.atidos ir solidarumo principu, žmogiško solidarumo nuostatomis pedagogas bendrauja su mokiniais, jų tėvais (globėjais, rūpintojais), kitais mokinio šeimos nariais, kolegomis ir bendruomene siekdamas geros mokinių savijautos, savo empatija ir veiksmais įrodydamas suprantąs mokinio (mokinių) emocinę būseną, todėl

7.6.1. atsižvelgia į kiekvieno mokinio savijautą, ar jis jaučiasi esąs priimtas, gerbiamas, saugus, ar džiaugiasi buvimu mokykloje ir laiko jį prasmingu ir prireikus bendradarbiaudamas su mokinio tėvais (globėjais, rūpintojais), kolegomis imasi priemonių mokinio savijautai gerinti;

* + 1. stengiasi, kad kiekvienas mokinys turėtų galimybių bendruomeniškumui, pavyzdžiui, narystei, vienybei, dalijimuisi, rūpinimuisi kitais, pagalbos teikimui, įsipareigojimams, dalyvavimui mokyklos savivaldoje;
		2. prireikus bendradarbiauja su mokinio tėvais (globėjais, rūpintojais), kolegomis, imasi priemonių kiekvieno vaiko emocinei savijautai ir socialinės įtraukties situacijai gerinti;
		3. palaiko darnius santykius su mokiniais, jų tėvais (globėjais, rūpintojais), bendruomene, supranta ir atjaučia kitus, siekia padėti mokiniams patirti sėkmę mokykloje ir gyvenime.

**IV SKYRIUS. KODEKSO PAŽEIDIMŲ BEI KONFLIKTINIŲ SITUACIJŲ SPRENDIMO TVARKA**

1. Kodekso vykdymo bei konfliktinių situacijų sprendimo priežiūrą atlieka atstovavimo pagrindu sudaryta etikos komisija, susidedanti iš 3-5 mokyklos pedagogų, išrinktų mokytojų tarybos posėdyje.
2. Etikos komisijos sudėtį tvirtina Gimnazijos direktorius.
3. Etikos komisija savo darbą atlieka vadovaudamasi patvirtintu etikos komisijos darbo reglamentu.
4. Etikos komisijai vadovauja pirmininkas, kurį išsirenka pati komisija pirmojo posėdžio metu.
5. Etikos komisijos posėdžiai kviečiami, kai gaunamas raštiškas pareiškimas arba esant kitam poreikiui.
6. Raštai dėl etikos normų pažeidimo ar tarpasmeninio konflikto tarp pedagogų, pedagogų ir tėvų, pedagogų ir mokinių (atstovaujant tėvams (globėjams, rūpintojams)) atveju, įteikiami Etikos komisijos pirmininkui arba direktoriui raštu. Pareiškėjas ar konflikte dalyvaujančios pusės turi teisę raštu, aiškiai ir motyvuotai pateikti situacijos išaiškinimą.
7. Etikos komisija turi užtikrinti konfidencialią informaciją apie pranešimą pateikusį (-ius) asmenį(-is).
8. Gavus informacijos apie Kodekso nuostatų pažeidimą, etikos komisija turi išsamiai išanalizuoti situaciją ir siūlyti sprendimus.
9. Etikos komisijos nutarimai, rekomendacijos priimami balsuojant.
10. Raštą išnagrinėti, priimti sprendimą/rekomendaciją ir raštu atsakyti pareiškėjui (-ams) komisija privalo per 21 darbo dieną.
11. Su etikos komisijos sprendimais supažindinami pedagogai, galimai pažeidę Kodekso nuostatas ar visos konflikte dalyvavusios pusės.
12. Be etikos komisijos sprendimo, Gimnazijos administracija negali taikyti drausminių nuobaudų.
13. Etikos komisijos sprendimai yra rekomendacinio pobūdžio ir siekiamybė sutaikyti dalyvaujančias puses.
14. Už pedagogų etikos pažeidimus, atsižvelgiant į pažeidimo sunkumą, etikos komisijos siūlymu gali būti taikomos moralinio poveikio priemonės: pastaba, įspėjimas. Pedagogų etikos pažeidimas užtraukia atsakomybę, numatytą Lietuvos Respublikos švietimo įstatyme ir kituose teisės aktuose, reglamentuojančiuose pedagogų veiklą.
15. Etikos komisija savo veikloje vadovaujasi Kodekso nuostatomis, principais ir reikalavimais;

**V SKYRIUS. KODEKSO PRIĖMIMAS IR ĮGYVENDINIMAS**

1. Kodeksas svarstomas ir derinamas mokytojų taryboje ir gimnazijos taryboje.
2. Gimnazijos pedagogai susipažinę su Kodeksu, įsipareigoja laikytis nuostatų.
3. Kodeksas ir jo pakeitimai tvirtinami direktoriaus įsakymu, skelbiamas gimnazijos svetainėje.

**VI SKYRIUS. BAIGIAMOSIOS NUOSTATOS**

1. Laikytis Kodekso reikalavimų – asmeninis pedagogo, siekiančio tinkamai ir kokybiškai atlikti savo pareigas, didinti profesijos prestižą ir pasitikėjimą šalies švietimo sistema, įsipareigojimas ir garbės reikalas, o jų pažeidimas užtraukia atsakomybę, numatytą Lietuvos Respublikos švietimo įstatyme ir kituose teisės aktuose, reglamentuojančiuose pedagogų veiklą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_